अस्पतालों के ICU हुए फुल, 5 साल से कम उम्र वाले सबसे अधिक पीड़ित
पुणे में बच्चों पर H3N2 वायरस का कहर, अस्पतालों के ICU हुए फुल, 5 साल से कम उम्र वाले सबसे अधिक पीड़ित ICUs of hospitals are full, most of the victims are under 5 years of age
महाराष्ट्र के पुणे जिले में इन दिनों H3N2 वायरस बच्चों के लिए खतरा बन गया है। डॉक्टरों का कहना है कि इसकी चपेट में पांच साल से कम उम्र के बच्चे आ रहै हैं। इसके चलते शहर के अस्पतालों में ICU फुल हो गए हैं। ज्यादार पीड़ित बच्चों को सांस लेने में परेशानी हो रही हैं। हेल्थ एक्सपर्ट्स का कहना है कि पीड़ित बच्चों पर एंटीबायोटिक दवाओं का भी असर नहीं हो रहा।
नेशनल इंस्टीट्यूट ऑफ वायरोलॉजी (NIV) के डेटा के मुताबिक जनवरी 2013 से अब तक पुणे में कुल 2,529 सेंपल्स की जांच की गई। इसमें से 428 (करीब 17 फीसदी) H3N2 वायरस पॉजिटिव मिले हैं।
15 फरवरी के बाद लिए गए सेंपल्स में इस वायरस से पीड़ित बच्चों की संख्या सबसे ज्यादा है। NIV की वैज्ञानिक डॉ. वर्षा पोतदार ने कहा कि ये सेंपल्स जिले के अस्पतालों में भर्ती हुए उन बच्चों के हैं जो सिवीयर एक्यूट रेस्पिरेटरी सिंड्रोम (SARI) के लक्षणों वाले थे।
सांस लेने में हो रही परेशानी
पुणे जिले के अस्पतालों में बीते 4-6 हफ्तों से ICU फुल चल रहे हैं। भारती अस्पताल में पीड्रियाटिक ICU की इंचार्ज डॉ भक्ति सारंगी ने कहा, हमारे अस्पताल में भर्ती बच्चों में अधिकांश संख्या शिशुओं और स्कूली बच्चों की है। उनमें से कुछ को लिवर और ब्लड प्रेशर संबंधित समस्या भी हो रही थी। ऐसे में उन्हें वेंटिलेटर सपोर्ट, की जरूरत होती है। इनमें से ज्यादातर पांच साल से कम उम्र के हैं। अधिकांश बच्चों कों सांस लेने में परेशानी, खांसी और बुखार की शिकायत थी। निमोनिया जैसे लक्षण भी हैं।
H3N2 संक्रमण के अलावा एडेनोवायरस के कारण भी बच्चे ICU में भर्ती हो रहे हैं।
हेल्थ डिपार्टमेंट ने भी की पुष्टि
दीनानाथ मंगेशकर अस्पताल के इंटेंसिविस्ट डॉ. भरत पुरंदरे ने कहा, न केवल H3N2 बल्कि कोविड-19 और H1N1 संक्रमण के केसेस में भी बढ़ोतरी हुई है। इनके चलते सांस संबंधी बीमारियां बढ़ रही हैं। महाराष्ट्र के हेल्थ डिपार्टमेंट के मुताबिक H3N2, जो कि इन्फ्लुएंजा A का ही एक सबटाइप के कारण बड़ी संख्या में बच्चे भर्ती हो रहे हैं।
ICMR की सर्विलांस रिपोर्ट के अनुसार सिवियर एक्यूट रेस्पिरेटरी सिंड्रोम (SARI) से पीड़ित भर्ती रोगियों में 92 फीसदी को बुखार, 86फीसदी को खांसी, 27 फीसदी को सांस फूलने, 16 फीसदी को घबराहट की शिकायत है। रिपोर्ट में कहा गया कि 16 फीसदी मरीजों में निमोनिया, 6 फीसदी में दौरे पड़ने की शिकायत थी। 10 फीसदी SARI रोगियों को ऑक्सीजन की आवश्यकता होती है। जबकि 7 फीसदी मरीजों को ICU में देखभाल की जरूरत होती है।
सहयाद्री अस्पताल के कंसल्टिंग पीड्रियाटिसियन डॉ प्रदीप सूर्यवंशी ने बताया कि पिछले कुछ हफ्तों से हमारे अस्पताल में 3-4 मरीज हर दिन भर्ती हो रहे हैं। इनमें से अधिकतर H3N2 से संक्रमित हैं।
वायरस से जुड़ी ये खबरें भी पढ़ सकते हैं...
एक हफ्ते में कोरोना केस 63% बढ़े; क्या H3N2 वायरस है इसकी वजह
देश में कोरोना के बढ़ते मामले फिर डराने लगे हैं। 67 दिन बाद कोरोना के एक्टिव केस 3 हजार से ज्यादा हो गए हैं। कोविड मामलों में अचानक वृद्धि के साथ-साथ H3N2 वायरस के मामलों में भी वृद्धि हुई है, जो चिंता बढ़ाने वाली है। पूरी खबर यहां पढ़ें...
होली के बाद बढ़ेंगे H3N2 वायरस के मामले, मास्क पहनने की आदत वापस डाले लें
उत्तर भारत में H3N2 वायरस के मामले सामने आ रहे हैं। ICMR के मुताबिक, कुछ महीनों में कोविड के मामले कम हुए हैं, लेकिन H3N2 के मामले में बढ़ोतरी हुई है। सर्विलांस डेटा बताता है कि 15 दिसंबर के बाद से H3N2 के मामले बढ़े हैं। पूरी खबर यहां पढ़ें...
H3N2 से फैली महामारी में हुई थी 10 लाख मौतें, इंफ्लूएंजा वायरस की पूरी कहानी
भारत में जनवरी से मार्च तक का वक्त फ्लू सीजन माना जाता है। इस दौरान लोगों में सर्दी, खांसी और बुखार जैसे लक्षण देखने को मिलते है। इस बार का फ्लू सीजन काफी अलग है। अब की न सिर्फ मरीजों की संख्या कई गुना बढ़ी है, बल्कि उनके खांसी भी हफ्तों ठीक नहीं हो रही। बड़ी संख्या में मरीजों को ICU में भर्ती करने की नौबत आ रही है। पूरी खबर यहां पढ़ें...